
Pirkimo sąlygų 7 priedas „Pasiūlymų vertinimo kriterijai ir sąlygos“


PASIŪLYMŲ VERTINIMO KRITERIJAI IR SĄLYGOS 

1. [bookmark: _GoBack]Šiame priede pateikiami ekonomiškai naudingiausio pasiūlymo vertinimo kriterijai, jų vertės, formulės, pagal kurias bus skaičiuojamas pasiūlymo ekonominis naudingumas. Perkančioji organizacija ekonomiškai naudingiausią pasiūlymą išrenka pagal kainos ir kokybės santykį.
2. Maksimalus balų skaičius, kurį gali gauti tiekėjas per Pasiūlymų vertinimo procedūrą, yra 100 balų. Ekonomiškai naudingiausiu bus pripažįstamas Pasiūlymas, surinkęs daugiausiai balų. 
3. Pasiūlymų vertinimo kriterijai:

	[bookmark: _Hlk9405945]Vertinimo kriterijai 
	Suteikiamas balų skaičius
	Kriterijaus lyginamasis svoris

	Pirmas kriterijus - kaina (C)
	
	X=60

	Palyginamoji pasiūlymo kaina
	60
	

	Antras kriterijus – užduoties parengimo kokybė (T)
	
	Y1=32

	1. Kokybė  ir turinio atitiktis (T1)
	8
	

	2. [bookmark: _Hlk11397490]Organizavimas ir valdymas (T2)
	8
	

	3. Kūrybingumas ir vizualinis patrauklumas (T3)
	8
	

	4. Biudžeto valdymas (T4)
	8
	

	Trečias kriterijus – renginių organizavimo patirtis (P)
	
	Y2=8

	Tiekėjo organizuotų tarptautinių renginių skaičius (P1)
	4
	

	Renginio vadovo organizuotų renginių skaičius (P2)
	4
	



4. Ekonominis naudingumas (S) apskaičiuojamas, sudedant tiekėjo pasiūlymo kainos C ir kokybės bei patirties (T ir P) balus:
S = C + T + P
4.1. Pasiūlymo kainos (C) balai apskaičiuojami mažiausios pasiūlytos kainos (Cmin) ir vertinamo pasiūlymo kainos (Cp) santykį padauginant iš kainos lyginamojo svorio (X):

C = Cmin / Cp x 60

4.2. Kriterijaus (T) balai:
     4.2.1. Kriterijų (T) balai apskaičiuojami sudedant atskirų pasirinktų kriterijų (T1, T2, T3) balus, palyginant su geriausia pasiūlyta to paties parametro reikšme (Tmaks) ir padauginant iš vertinamo kriterijaus lyginamojo svorio (Y1) :

                                   (jei Tmaks=0,  T=0)

4.2.2. Kriterijų (T) balai skiriami už šio priedo 1 priede pateiktą užduotį.
4.2.3. Kriterijų (T) balus už atliktą užduotį skiria perkančiosios organizacijos paskirti ekspertai, vadovaudamiesi šiomis taisyklėmis:



	Eil. Nr.
	Pirkimo vertinimo išaiškinimas
	Suteikiamų balų aprašymas

	Turinio atitiktis (T1)
Renginio koncepcijos ir programos atitiktis renginio tematikai ir tikslams, taip pat renginio turinio išsamumas, aiškumas ir originalumas.
Vertinama renginio koncepcijos ir programos atitiktis renginio tematikai ir tikslams, turinio išsamumas, aiškumas ir originalumas, taip pat programos struktūros, veiklų, etapų ir jų trukmės detalumas.

	1.
	Labai gerai
(10-9 balų)
	Renginio koncepcija yra išskirtinė, aiškiai pagrįsta ir visiškai atitinka renginio tematiką bei tikslus. Programa logiškai struktūruota, visos veiklos, etapai ir jų trukmės detaliai aprašyti. Turinio aiškumas ir originalumas aukšto lygio, pasiūlymas išsiskiria kūrybiškumu ir inovatyvumu.

	2.
	Gerai
(8-7 balai)
	Renginio koncepcija ir programa yra aiškios ir atitinka renginio tematiką bei tikslus, tačiau kai kurios dalys galėtų būti labiau detalizuotos.  Programos struktūra logiška, bet ne visos veiklos, etapai ar jų trukmės yra pakankamai detaliai aprašyti. Pasiūlymas kokybiškas, tačiau Originalumo požymiai riboti, tačiau pasiūlymas yra kokybiškas ir atitinka pagrindinius reikalavimus.

	3.


	Vidutiniškai
(6-5 balai)
	Renginio koncepcija ir programa parengtos, tačiau jose trūksta išsamumo ir aiškumo. Programos struktūra nepakankamai nuosekli, veiklos, etapai ir jų trukmės aprašytos paviršutiniškai arba nevisiškai aiškiai. Originalumo beveik nėra, pasiūlymas tik minimaliai atitinka pagrindinius reikalavimus.

	4.
	Silpnai
(4-0 balai)
	Renginio koncepcija ir programa yra neaiškios ir neatitinka perkančiosios organizacijos reikalavimų bei renginio tikslų. Pasiūlyme trūksta detalių ir esminės informacijos, programos struktūra yra nesisteminga, veiklų, etapų ir jų trukmės aprašymai tarpusavyje nesuderinti. Turinys neoriginalus ir neleidžia tinkamai įvertinti renginio įgyvendinimo galimybių.

	Organizavimas ir valdymas (T2)
Vertinamas tiekėjo gebėjimas efektyviai planuoti ir koordinuoti renginio organizavimą, įskaitant komandos struktūrą, rizikų valdymą bei organizacinių iššūkių sprendimą, užtikrinant sklandų renginio įgyvendinimą.

	1. 
	Labai gerai
(10-9 balų)
	Pateikta labai aiški, išsami ir logiška organizavimo struktūra, kurioje kiekvieno komandos nario atsakomybės yra tiksliai apibrėžtos ir nuosekliai pagrįstos. Komandos funkcijos ir užduotys detalizuotos, nurodyta, kas už ką atsakingas, kokios yra kiekvieno nario užduotys prieš renginį, jo metu ir po jo. Rizikų valdymo planas konkretus, numatytos prevencinės priemonės. Organizaciniai iššūkiai įvertinti, pateikti aiškūs jų sprendimo būdai.

	2.
	Gerai
(8-7 balai)
	Pateikta aiški organizavimo struktūra, tačiau atsakomybės paskirstymas nėra pakankamai išsamus. Komandos funkcijos aprašytos fragmentiškai, trūksta detalių apie kiekvieno nario užduotis. Nepateikta išsami informacija apie veiksmus nestandartinėse situacijose ir priemones, skirtas užtikrinti sklandų renginio organizavimą. Rizikų valdymo planas bendro pobūdžio ir neužtikrina pilno pasitikėjimo tiekėjo pasirengimu suvaldyti iškilusias problemas.

	3.
	Vidutiniškai
(6-5 balai)
	Pateikta organizavimo ir valdymo schema yra tik bendro pobūdžio, todėl ji nėra pakankamai aiški ir jai trūksta detalumo. Komandos atsakomybės apibrėžtos fragmentiškai, todėl sunku nustatyti, kas už ką atsakingas. Rizikų valdymas aprašytas paviršutiniškai, be konkrečių veiksmų planų, kaip būtų sprendžiamos galimos problemos.

	4.
	   Silpnai
(4-0 balai)
	Nepateikta išsami organizavimo struktūra, atsakomybės pasiskirstymas yra neaiškus arba nepakankamai detalus. Komandos funkcijos ir atsakomybės aprašytos taip paviršutiniškai, kad kyla abejonių dėl renginio komandos gebėjimo efektyviai organizuoti ir valdyti renginį. Rizikų valdymas visiškai neaprašytas arba pateiktas labai paviršutiniškai. Trūksta esminių detalių, todėl renginio organizavimas vertinamas kaip netinkamas.

	Kūrybingumas ir vizualinis patrauklumas (T3)
Vertinama tiekėjo gebėjimas sukurti išskirtinį, inovatyvų ir vizualiai patrauklų renginį, apimantį renginio dizainą, posėdžių salės erdvių apipavidalinimą, meninius ir (ar) muzikinius pasirodymus, atitinkančius renginio tematiką ir auditorijos lūkesčius. Akcentuojamas kūrybinių sprendimų vientisumas ir jų gebėjimas sukurti šventinę bei įsimintiną atmosferą.

	1.
	Labai gerai
(10-9 balų)
	Pasiūlyme pateikti vizualiniai sprendimai ir kūrybiniai elementai yra išskirtiniai bei inovatyvūs. Vizualiniai elementai ir bendras renginio dizainas sukuria patrauklią, įtraukiančią aplinką ir perteikia renginio tematiką atspindinčias emocijas. Posėdžių salės scenos ir parterio apipavidalinimas bei visos erdvės dizainas pasižymi aukštu originalumo lygiu, visiškai atitinka renginio tematiką ir tikslus. Muzikiniai ir (ar) meniniai pasirodymai yra aukštos meninės kokybės, sukuria renginio tematikai būdingą, pagarbią ir iškilmingą atmosferą, tinkamai pritaikyti tikslinei auditorijai. Pasiūlymas atitinka aukščiausius kūrybiškumo ir vizualinio patrauklumo kriterijus.

	2.
	Gerai
(8-7 balai)
	Pasiūlyme pateikti vizualiniai sprendimai ir kūrybiniai elementai yra tinkami ir atitinka renginio tematiką bei tikslus, tačiau jiems trūksta didesnio išskirtinumo ir inovatyvumo. Renginio dizainas ir erdvės apipavidalinimas yra tvarkingi, tačiau galėtų būti patrauklesni ir labiau įtraukiantys. Muzikiniai ir (ar) meniniai pasirodymai pritaikyti auditorijai, bet stokoja ryškesnio kūrybiškumo bei emocinio poveikio

	3.
	Vidutiniškai 
   (6-5 balai)
	Pasiūlyti vizualiniai sprendimai yra pakankami, tačiau stokoja originalumo ir nėra pakankamai suderinti su renginio tematiką bei tikslus atspindinčiais elementais. Muzikiniai ir (ar) meniniai pasirodymai nekuria renginio tematikai būdingos iškilmingos atmosferos arba nėra iki galo pritaikyti tikslinės auditorijos lūkesčiams. Kūrybiškumo lygis ribotas.
Vizualiniai elementai ir bendras renginio dizainas nepakankamai įtraukia ir nesudaro stipraus bendro įspūdžio.

	4.
	   Silpnai
 (4-0 balai)
	Pasiūlyme trūksta kūrybiškumo ir vizualinio patrauklumo. Renginio dizainas bei pasirodymai nėra suderinti su renginio tema ir auditorijos poreikiais, todėl nepavyksta sukurti tinkamos atmosferos. Vizualiniai sprendimai yra blankūs, stokoja inovacijų ir originalumo, o bendras pasiūlymas neatrodo įtraukiantis. Muzikiniai ir (ar) meniniai pasirodymai taip pat nesukuria renginio tematiką atspindinčios, iškilmingos ar įtraukiančios atmosferos. Bendras renginio dizainas bei vizualiniai sprendimai neatitinka renginio tikslų, nesudaro įsimintino įspūdžio ir neskatina auditorijos įsitraukimo.“

	Biudžeto valdymas (T4)
Vertinama renginio įgyvendinimo paslaugų kainų pagrįstumas, atsižvelgiant į kainų atitikimą rinkos sąlygoms ir racionalų lėšų paskirstymą.

	1.
	Labai gerai
     (10-9 balų)
	Renginio sąmata parengta aiškiai, neviršija biudžeto ir proporcingai paskirstytos renginiui skirtos lėšos. Visų paslaugų kainos yra pagrįstos bei atitinka esamas rinkos sąlygas.

	2.
	Gerai
      (8-7 balai)
	Renginio sąmata parengta aiškiai, tačiau kai kuriuose punktuose trūksta detalumo, dalies paslaugų kainos nėra pakankamai pagrįstos arba pastebimi nežymūs neatitikimai tarp sąmatos ir numatyto biudžeto.

	3.
	Vidutiniškai
    (6-5 balai)
	 Renginio sąmata parengta netiksliai. Išlaidos pateiktos nepakankamai detaliai, dalies paslaugų kainos nėra aiškiai pagrįstos ar proporcingos renginio apimčiai bei numatomoms veikloms. Kai kurie įkainiai viršija rinkos kainas, sąmatoje nustatyta perteklinių ar nepagrįstų eilučių.

	4.
	    Silpnai
  (4-0 balai)
	Renginio sąmata neatitinka numatyto biudžeto, trūksta sąmatos  detalaus išlaidų išskaidymo (nurodyta tik bendra suma ar kelios išlaidų eilutės). Taip pat trūksta išlaidų dydžio pagrindimo arba sąmata nėra pateikta.



[bookmark: bookmark2]4.3.  Kriterijaus (P) balai apskaičiuojami sudedant atskirų pasirinktų kriterijų (P1, P2) balus, palyginant su geriausia pasiūlyta to paties parametro reikšme (Pmaks) ir padauginant iš vertinamo kriterijaus lyginamojo svorio (Y2) :

                                   (jei Pmaks=0,  P=0)


4.3.1. Kriterijaus (P1) balai skiriami už tiekėjo, atitinkančio pirkimo sąlygų 4 priedo „Tiekėjų kvalifikacijos reikalavimai ir reikalaujami kokybės bei aplinkos apsaugos vadybos sistemų standartai“ 3.1 papunkčio reikalavimus, patirtį – tinkamai suteiktas tarptautinių renginių[footnoteRef:2] organizavimo ir aptarnavimo paslaugas. Balai skiriami: [2: ] 

- 1 (vienas) balas, jei tiekėjas pagal vieną ar daugiau sutarčių yra tinkamai suteikęs 3 (trijų) tarptautinių renginių organizavimo ir aptarnavimo paslaugas;
- 2 (du) balai, jei tiekėjas pagal vieną ar daugiau sutarčių yra tinkamai suteikęs 4 (keturių) tarptautinių renginių organizavimo ir aptarnavimo paslaugas;
- 3 (trys) balai, jei tiekėjas pagal vieną ar daugiau sutarčių yra tinkamai suteikęs 5 (penkių) tarptautinių renginių organizavimo ir aptarnavimo paslaugas;
- 4 (keturi) balai, jei tiekėjas pagal vieną ar daugiau sutarčių yra tinkamai suteikęs 6 (šešių) tarptautinių renginių organizavimo ir aptarnavimo paslaugas.

4.3.2. Kriterijaus (P2) balai skiriami už pirkimo sutartį vykdysiančio specialisto, atitinkančio pirkimo sąlygų 4 priedo „Tiekėjų kvalifikacijos reikalavimai ir reikalaujami kokybės bei aplinkos apsaugos vadybos sistemų standartai“ 3.2 papunkčio reikalavimus, patirtį - tinkamai suteiktas gyvų renginių[footnoteRef:3], kurių dalyvių skaičius kiekviename  renginyje ne mažesnis kaip 250 žmonių, organizavimo ir aptarnavimo paslaugas. Balai skiriami: [3: ] 

- 1 (vienas) balas, jei atitinkamas specialistas yra tinkamai suteikęs 3 (trijų) gyvų renginių organizavimo ir aptarnavimo paslaugas;
- 2 (du) balai, jei atitinkamas specialistas yra tinkamai suteikęs 4 (keturių) gyvų renginių organizavimo ir aptarnavimo paslaugas;
- 3 (trys) balai, jei atitinkamas specialistas yra tinkamai suteikęs 5 (penkių) gyvų renginių organizavimo ir aptarnavimo paslaugas;
- 4 (keturi) balai, jei atitinkamas specialistas yra tinkamai suteikęs 6 (šešių) gyvų renginių organizavimo ir aptarnavimo paslaugas.

4.3.3. Renginys (sutartis) turi atitikti šiuos reikalavimus:
4.3.3.1. pirkimo objektas (objekto dalis) – renginio organizavimo paslaugos nuo idėjos iki įgyvendinimo; 
4.3.3.2. renginys (sutartis) tinkamai įvykdytas (pasirašytas perdavimo-priėmimo aktas) ne anksčiau kaip prieš 3 (trejus) metus iki pasiūlymo pateikimo termino pabaigos;
4.3.3.3. tiekėjo organizuoto tarptautinio renginio (sutarties) vertė – ne mažesnė kaip 50 000,00 Eur (penkiasdešimt tūkstančių eurų) su PVM;
4.3.3.4. renginio (sutarties) vykdymo metu specialistas ėjo pirkimo sąlygų 4 priedo „Tiekėjų kvalifikacijos reikalavimai ir reikalaujami kokybės bei aplinkos apsaugos vadybos sistemų standartai“ 3.1 ar 3.2 papunkčiuose nurodytas pareigas.

4.3.4. Maksimalus vertinamų specialistų skaičius yra 1 (vienas) pozicijai. T. y. jei pasiūloma daugiau reikalavimus atitinkančių specialistų tai pačiai pozicijai, už juos daugiau balų neskiriama.
4.3.5. Maksimalus vertinamas tinkamai suteiktų tiekėjo ar atitinkamo specialisto renginių skaičius yra 6 (šeši). Jeigu pateikiama informacija apie daugiau to paties tiekėjo ar specialisto organizuotų ir aptarnautų renginių skaičių, už juos daugiau balų neskiriama.




